Астана (радио)

«Astana» радиосы – ақпаратты-музыкалық радиостанция. Радионың ең алғашқы эфирге шыққан уақыты – 1999 жылдың 19 қаңтары. 101,4 ФМ толқынында эфирге шықты. Эфирдегі жалпы уақыты 19 сағат. Осы уақыттан бастап радио қызметкерлері «Ақ ниетпен әр үйге» деген ұранмен жұмыс істеп келеді.

2025 жылғы 1 мамырдан бастап «Astana» радиосы Президент телерадиокешеніне өтіп, Jibek Joly радиосы ашылды.Знакомьтесь — новое радио «Jibek Joly»!

Тарихы
2003 жылдың 1 ақпанынан бастап «Астана» радиосы өзінің эфирлік форматын жаңартып, заман талабына сай сандық құрылғылармен жұмыс істеп келеді. Сондай-ақ, радио эфирінде жаңа ақпаратты-танымдық, ойын-сауықтық жаңа хабарлар ашылды. Музыкалық форматтың өзгеріп, хабарлар мазмұнының ерекшеленуіне байланысты тыңдармандар аудиториясы да кеңейе түсті. «Астана» радиосы тек қана Астана аумағын қамтитындығына қарамастан, қала қонақтарынан да жақсы лебіздерге толы хаттар келіп жатады.

Сонымен, бүгінгі радиотыңдаушы әндермен қатар мазмұнды хабарларды тыңдап, интерактивті түрде жүргізілетін радиоойындарға да қатыса алады. Радиоойындардың мазмұны әртүрлі. Мәселен, қаланың тыныс-тіршілігіне арналған ойындар, интеллектуалдық ойындар мен тіл ұстарту бағытындағы радиоойындар, шоу-жобалар бар. Хабар жүргізудегі пайыздық көрсеткішке келетін болсақ - 60 пайыз қазақ тілінде, 40 пайыз орыс тілінде. Демек, «Астана» радиосы толықтай «Тіл туралы» Заңның талаптарына сай жұмыс істеп келеді. Сондай-ақ, Қазақ радиосынан келіп тұратын қазақша әндер де радионың ән қоржынын толтырып, жаңа әндердің тыңдармандарға жетуіне үлкен үлес қосып отыр.

Ал астаналық орындаушылар өз шығармашылығымен таныстырып, әндерін бәйгеге қосатын «Жұлдызды Астана» хит-шеруі 2005 жылдан бастап Астана әншілеріне қолдау көрсету мақсатында әндерін тегін ротацияға қойып, өнер дамуына оң әсерін тигізіп келеді десек, қателеспейміз.

2009 жылы 19 қаңтарда «Астана» радиосы өзінің 10 жылдық мерейтойын атап өтті. Астанамен қатар өсіп келе жатқан радио үшін бұл белгілі бір межеден өтіп, жаңа мақсаттар қойып, соған жетуге ынталанатын сәт болды. Осы онжылдықты атап өту барысында «Астана қаһармандары» атты хабар эфирге шықты. Бір жыл бойына тыңдармандар Астанаға өз үлестерін қосқан азаматтарды ұсынып, мерейтой қарсаңында жеңімпаздар анықталған болатын.

Мұнда: қоғам, медицина, саясат, жастар, құқық, архитектура және «Астана үміті» секілді номинациялар болды.

Астаналық радионың тарихында көптеген жеңісті сәттер болғанын атпай кете алмаймыз.

Мысалы, 1999 және 2003 жылдардағы ең үздік ақпаратты топтамасы үшін берілген «Алтын Жұлдыз» жүлдесі; 2006 жылы - «Үздік радио» атағы т.б. бар.

«Астана» радиосының аудиториясы қала мен облыс аумағындағы 500 мың халықты қамтиды. Бұл орта есеппен алынған көсеткіш. Сондай-ақ, "Астана" радиосы Қазақ радиосының Республикаға таралатын үш сағаттық эфирлік уақытына, яғни, сағат таңғы 9 бен 10 аралығында, 12 мен 13 және кешкі 21 мен 22 аралығында қосылады. Бұл уақыттарда қоғамдық-танымдық, ақпараттық хабарлар тізбегін дайындайды.

Аптаның бес күні , таңғы 9-10 аралығында «Мен қазақпын» ақпаратты-танымдық, ойын-сауық бағдарламасы эфирге шығып тұрады. Әр күн белгілі бір тақырыпқа арналады:

Дүйсенбі – Атамекен
Сейсенбі – Ұлттық мүдде
Сәрсенбі – Патриоттық тәрбие
Бейсенбі – Ана тіліміз
Жұма  – Ата дініміз

Ал, 12-13 аралығында - «Бәсекелестік бағыты», «Экономическая зона», «Кім жазықты?», «Тыңдаушымен тілдесу», «Социальный рейтинг», «Большая перемена», «Көзқарас», «Қазақстан плюс», «Жаңару жолы» секілді ресми, тікелей эфирдегі хабарлар; кешкі 21-22 аралығында – «Парламент апталығы», «Ой түйін», «Табиғат жаршысы», «Жүрек қалауы», «Курсор», «Собеседник», «Путь к успеху», «Асыл қазына» секілді қоғамдық-танымдық хабарлар эфирге шығады. Сонымен бірге, сенбі, жексенбі күндері таңертеңгі уақытта - «Ел мен жер», «Алақай», «Тағдыр сыйы», «Астана-Бәйтерек» сынды бағдарламалар эфирге шығады.

 Бағдарламалар 
 Таңғы шоу
 Таңғы Диджей сағаты
 В ритме столицы
 Құттықтау сағаты
 Поздравительный час
 Сәлем, Астана
 Кешкі әуен
 "Club mix" DJ
 Түнгі әуен
 Film musicБағдарламалар кестесі

 Дереккөздер 

Санат:Қазақстан радиостанциялары
Санат:Қазақ тілді радиостанциялар